**Az öko munkacsoport beszámolója 2020-21**

Elsődleges feladatunk az eddigi feladatok működtetése.

* PET palack gyűjtése
* szelektív kuka (papír) rendezése
* Madárbarát kert gondozása
* Zöld polc
* elem gyűjtése
* a honlap legyen aktuális
* iskola parkjának gondozása
* érzékenyítés
* „odafigyelés”
* iskolakert művelése

Sajnos az építkezés, a koronavírus megnehezítette az Öko programok működését. Munkaterv szerinti programjainkból a szeptemberi papírgyűjtést sikerült megvalósítani, a diákönkormányzat szervezésében. Ez, az előző tanévben elmaradt fenntarthatósági hét pótlását is szolgálta. Ezzel kötöttük össze a szeptemberi udvari takarítást, sajnos a szülők nélkül. Így, ez inkább a technika órán Katonáné Ábrahám Alice irányításával valósult meg. Nagyon sokszor, nagyon szép rendet csináltak a gyerekekkel.

A novemberi egészség hetünket sem sikerült teljes egészében megvalósítani, hiszen ekkorra már több osztály karanténba került, a felsős természettudományos munkaközösségre nem számíthattam (ütemterv szerint ez az ő feladatuk lett volna). Az immunrendszer volt a téma, a plakátok még elkészültek, de a hét többi programját már nem tudtuk megvalósítani.

Érzékenyítő programunk az idősek otthonában nem valósulhatott meg. A fenntarthatósági hét programjainak sem tudtunk eleget tenni

Az elmaradt, nem megfelelően megszervezett programokért a vírust okoljuk. De vajon kipipálhatjuk-e ezt okként? Fel tudjuk-e most mérni azt, hogy ez az egész iskola közösségének mekkora kárt okoz, vagy csak úgy gondoljuk jó volt ez így is. A tavalyi pályázatunkat elfogadták, 2023-ig használhatjuk az Ökoiskola címet. 2016 óta több kezdeményezésünk volt, ami az iskolapolgárok szemléletformálását szolgálta. Remélem nem vész el az ebbe fektetett munka, és majd a vírus helyzet, illetve az építkezés után újult erővel folytatjuk ezt a munkát.